Arbejdsgruppens opgave

Handels- og erhvervsmiljø

Baggrund

Skærbæk har et aktivt handels- og erhvervsmiljø; der er et stort udvalg af dagligvare- og udsalgsvarebutikker, der er også flere delebutikker med kunsthåndværk og genbrugsbutikker. Der er en stor interesse blandt de lokale aktører for at videreudvikle byens erhvervs- og handelsmiljø. I 2023 fik Tønder Kommune, i samarbejde med COWI, udarbejdet en detailhandelsanalyse af kommunens byliv og detailhandel. Denne analyse skal munde ud i en lokaldetailhandelsstrategi med udviklingsmuligheder til hvordan der sikres et attraktivt handels- og byliv for såvel forretningsdrivende som kunder. ”Erhvervslivet er en vigtig forudsætning for Tønder Kommunes udvikling. Vi vil understøtte erhvervslivet og kontinuerligt forbedre erhvervsservicen. Vi ønsker en kommune i vækst og udvikling med et erhvervsklima, der understøtter virksomhedernes konkurrencekraft bedst muligt.” (Erhvervs- og turismestrategi, Tønder Kommune)

Formål

Formålet med arbejdet i denne arbejdsgruppe er at kortlægge og innovere på de potentialer som Skærbæk har – arbejdet vil bl.a. tage udgangspunkt i detailhandelsanalysens anbefalinger.
Der ønskes forslag til hvilke kort- og langsigtede mål samt handlinger der skal være for handels- og erhvervsmiljøet i Skærbæk, som dermed er med til at sætte en fælles retning for Skærbæks udvikling.

Opgave

Opstille korte- og langsigtede mål og handlinger

Kortlægge og afdække følgende spørgsmål:

Hvordan skaber og holder vi liv i Storegade?

Hvilken type virksomheder skaber liv og tiltrækker mennesker?

Hvordan kan vi aktivere Storegade endnu mere – måske særligt i ydersæsonerne?

Hvilke events giver mening for virksomhederne og hvordan kan disse være med til at aktivere byen mere?

Hvordan kan virksomhederne understøttes og få større glæde af en voksende mængde turister i byen og nærområdet?

Hvordan kan der arbejdes med at tiltrække nye virksomheder? Og hvordan fastholder vi disse?

Detailhandelsanalysens anbefalinger:
Kreativ café / Repair café (baseret på frivillighed) Skiltning fra Marsk Tower ind til bymidten Kigge ind i at dække behovene fra Rømø (større udsalgsvarebutikker) Fastholde og udbygge nuværende oplevelser/events Nye samarbejder -> nye oplevelser Rekreative områder til leg og afslapning

Lave et oplæg til en lokal detailhandelsstrategi.

Derudover bedes arbejdsgruppen arbejde videre med hvordan der kan inddrages flere lokale borgere i processen; skabe en bredere forankring og sikre så mange mulige perspektiver.

Resultatet (mål og handlinger) skal være et konkret produkt.
Spørgsmålene herunder skal besvares:

Hvad? (kort projektbeskrivelse)

Hvorfor? (hvorfor netop dette projekt, hvorfor er det prioriteret)

Hvordan? (fremgangsmåden beskrives og succeskriterier opstilles)

Herunder bl.a.:

Hvordan sikrer vi økonomisk bæredygtighed?

Hvordan sikrer vi miljømæssig bæredygtighed?

Hvordan sikrer vi social-bæredygtighed?

Hvornår? (tidsplan)

Hvem (konkretisér hvem der er ansvarlig og fører projektet ud)